રિલાયન્સ ઈન્ડસ્ટ્રીઝના ચેરમેન મુકેશ અંબાણી તેની મહત્વકાંક્ષી ટેલિકોમ યોજના રિલાયન્સ જિયોની રોલઆઉટ યોજનાની ચર્ચા કરવા માટે શુક્રવારે ટેલિકોમ સચિવ જેએસ દીપકને મળ્યા હતા. રિલાયન્સ જિયોએ પ્રતિસ્પર્ધી ખેલાડીઓ દ્વારા ટેસ્ટ રન દરમિયાન પૂરતા ઈન્ટરકનેક્ટ પોર્ટ શરૂ નહીં કર્યા હોવાનો આક્ષેપ કર્યો હતો. સૂત્રોના મતે, બેઠક દરમિયાન અંબાણીએ રિલાયન્સ જિયોની દેશમાં ૪જી સેવા લોન્ચ કરવાની સંપૂર્ણ અપડેટથી ટેલિકોમ સચિવને વાકેફ કર્યા હતા. રિલાયન્સ જિયોએ ૪જી સેવાના પ્રારંભિક તબક્કામાં જ ૧૫ લાખ ગ્રાહકો મેળવ્યા હતા.